470.000

Lescha davart la promoziun dal sport e dal moviment (lescha da promoziun dal sport)

dals 11-06-2014 (versiun dals 01-08-2015)

Il cussegl grond dal chantun Grischun1),

sa basond sin ils art. 31 ed 91 da la constituziun chantunala2), suenter avair gì invista da la missiva da la regenza dals 4 da mars 20143),

concluda:

1. Disposiziuns generalas

Intent

Art.  1 1 Il chantun e las vischnancas promovan en il rom da lur cumpetenzas las activitads da sport e da moviment da la populaziun e prendan cun quai spezialmain en egl las suandantas finamiras:

a)

sustegn   da   las   activitads   da   sport   e   da   moviment   sin   tut   ils   stgalims   da vegliadetgna;

existenza d'ina vasta purschida d'activitads da sport e da moviment en tut las regiuns;

garanzia da bunas cundiziuns generalas per il sport da prestaziun;

rinforz   da   la   conscienza   da   l'effect   positiv   e   da   la   valur   dal   sport   en   la populaziun;

cumbat da privels d'accidents da sport e da moviment sco er dals fenomens secundars negativs dal sport.

b)

c)

d)

e)

Mesiras

Art.  2 1 Per cuntanscher las finamiras vegnan sustegnids e realisads dal chantun projects e programs.

1) PCG 2013/2014, 859 2) DG 110.100 3) pagina 1233 * tabellas da las modificaziuns a la fin dal relasch

1

470.000

Concept per promover il sport

Art.  3 1 La regenza relascha in concept cumplessiv per promover il sport ed il moviment en il chantun e verifitgescha quel periodicamain.

Collavuraziun e subsidiaritad

Art.  4 1 Il chantun collavura cun las vischnancas e cun terzas persunas, en spezial cun las federaziuns   chantunalas   da   sport.   El   po   delegar   ad   ellas   incumbensas   e   far cunvegnas da prestaziun cun ellas.

2 El promova oravant tut l'iniziativa privata e l'activitad en uffizi d'onur.

3 Il chantun promova activitads da sport e da moviment, uschenavant che questa incumbensa na vegn betg ademplida da vischnancas u da terzas persunas.

2. Mesiras

Programs e projects

Art.  5 1 En il rom da las finamiras tenor l'artitgel 1 realisescha il chantun a donn e cust dals meds publics generals agens projects e programs e sustegna tals da vischnancas e da terzas persunas en ils suandants secturs:

a)

cussegliaziun   e   sustegn   en   ils   fatgs   dal   sport   da   massa   e   dal   sport   da prestaziun;

cussegliaziun e sustegn tar la creaziun da raits localas da moviment e da sport;

realisaziun dals programs federals per promover il sport ed il moviment, en spezial da Giuventetgna+sport (G+S);

purschidas da scolaziun e da furmaziun supplementara d'auta qualitad;

coordinaziun da programs e da projects.

b)

c)

d)

e)

Contribuziuns da la finanziaziun speziala "sport"

Art.  6 1 Il chantun conceda contribuziuns finanzialas or da la finanziaziun speziala "sport", en spezial per:

a)

b)

c)

d)

e)

la lavur generala en federaziuns ed en uniuns;

l'organisaziun d'occurrenzas da sport;

la construcziun e la renovaziun da stabiliments da sport e d'edifizis da sport;

l'acquisiziun da material da sport e d'urdains da sport;

la promoziun da sportistas e da sportists, oravant tut da sportistas e da sportists da la generaziun giuvna ch'èn degns da vegnir promovids;

la   participaziun   da   delegaziuns   da   federaziuns   grischunas   da   sport   a   las occurrenzas da sport interchantunalas ed internaziunalas;

projects generals per promover il sport.

f)

g)

2

470.000

Uffants e giuvenils

Art.  7 1 L'accent dal sustegn da projects e da programs vegn mess sin la promoziun dal sport d'uffants e da giuvenils.

Art.  8 1 Il chantun sustegna programs e projects per promover il moviment.

Promoziun dal moviment

Sport da massa

Art.  9 1 Il   chantun   paja   contribuziuns   a   federaziuns,   ad   uniuns   ed   ad   instituziuns   che promovan il sport ed il moviment en il senn da questa lescha.

Sport da prestaziun

Art.  10 1 Il chantun paja contribuziuns per sustegnair il sport da prestaziun a federaziuns, ad uniuns ed a singulas sportistas e singuls sportists, e quai cunzunt en il senn d'ina promoziun sistematica da la generaziun giuvna.

2 El   procura   per   la   cumpatibilitad   tranter   scolaziun   e   sport   da   prestaziun   da   la generaziun giuvna.

Sport da scola voluntar

Art.  11 1 Il chantun promova il sport ed il moviment ordaifer l'instrucziun obligatorica da scola or dals meds publics generals.

Premi da sport

Art.  12 1 Il chantun po surdar mintga onn il premi da sport grischun sco er ulteriurs premis e pajar contribuziuns a premis dal sport en federaziuns.

3. Organisaziun e finanzas

Cumissiun per promover il sport

Art.  13 1 Per   la   cussegliaziun   en   dumondas   da   la   promoziun   dal   sport   e   dal   moviment installescha la regenza ina cumissiun chantunala per promover il sport.

Finanziaziun

Art.  14 1 Il chantun paja ils custs per la promoziun dal sport e dal moviment or dals meds publics generals sco er or da la finanziaziun speziala "sport".

Concessiun da contribuziuns

Art.  15 1 La   concessiun   da   contribuziuns   dependa   da   la   dignitad   da   promoziun   sco   er d'atgnas prestaziuns adequatas.

3

470.000

4. Disposiziun finala

Referendum, entrada en vigur

Art.  16 1 Questa lescha è suttamessa al referendum facultativ4).

2 La regenza fixescha il termin da l'entrada en vigur da questa lescha5).

4)

Il termin da referendum è scadì ils 24 da settember 2014.

5) mess en vigur cun CR dals 7 da fanadur 2015 per il 1. d'avust 2015

4

470.000

Tabella da las modificaziuns - tenor conclus

Conclus 11-06-2014

Entrada en vigur 01-08-2015

Element relasch

Modificaziun emprima versiun

Publicaziun en la CUL 2015-024

5

470.000

Tabella da las modificaziuns - tenor element

Element relasch

Conclus 11-06-2014

Entrada en vigur 01-08-2015

Modificaziun emprima versiun

Publicaziun en la CUL 2015-024

6